****

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานตรวจสอบภายใน พ.ศ. ๒๕๕๙**

...................................

 โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานตรวจสอบภายใน

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ.๒๕๕๘ ประกอบข้อ๕ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙ อธิการบดีโดยความเห็นชอบของสภามหาวิทยาลัยธรรมศาสตร์ในคราว
การประชุมครั้งที่ ๙/๒๕๕๙ เมื่อวันที่ ๑๙ กันยายน ๒๕๕๙ จึงออกประกาศดังต่อไปนี้

 ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานตรวจสอบภายใน พ.ศ.๒๕๕๙”

 ข้อ ๒ สำนักงานตรวจสอบภายในแบ่งหน่วยงานเป็น ๓ งานดังนี้

 **(๑) กลุ่มงานตรวจสอบ ๑**

 **(๒) กลุ่มงานตรวจสอบ ๒**

 **(๓) กลุ่มงานตรวจสอบ ๓**

 ข้อ ๓ **กลุ่มงานตรวจสอบ ๑** มีอำนาจหน้าที่ ตรวจสอบ วิเคราะห์ ประเมินผล จัดทำแนวทางการตรวจสอบในหน่วยรับตรวจที่กลุ่มตรวจรับผิดชอบตามแผนการตรวจสอบประจำปี หรือตามที่ได้รับมอบหมายเพิ่มเติม กำกับดูแล สอบทานการปฎิบัติงานของผู้ตรวจสอบภายในแต่ละกลุ่มงาน จัดเก็บรวบรวมข้อมูล สรุปประเด็นข้อตรวจพบรวมทั้งให้ข้อเสนอแนะ และจัดทำรายงานความคืบหน้าในการปฏิบัติงานตามแผนงานที่กำหนดให้รายงานผลการตรวจสอบ ติดตามผลการตรวจสอบโดย ประสานงานกับหน่วยรับตรวจ และปฎิบัติหน้าที่อื่นตามที่ได้รับมอบหมาย

 ข้อ ๔ **กลุ่มงานตรวจสอบ ๒** มีอำนาจหน้าที่ ตรวจสอบ วิเคราะห์ ประเมินผล จัดทำแนวทางการตรวจสอบในหน่วยรับตรวจที่กลุ่มตรวจรับผิดชอบตามแผนการตรวจสอบประจำปี หรือตามที่ได้รับมอบหมาย เพิ่มเติม กำกับดูแล สอบทานการปฎิบัติงานของผู้ตรวจสอบภายในแต่ละกลุ่มงาน จัดเก็บรวบรวมข้อมูล สรุปประเด็นข้อตรวจพบรวมทั้งให้ข้อเสนอแนะ และจัดทำรายงานความคืบหน้าในการปฏิบัติงานตามแผนงานที่กำหนดให้รายงานผลการตรวจสอบ ติดตามผลการตรวจสอบโดย ประสานงานกับหน่วยรับตรวจ และปฎิบัติหน้าที่ อื่นตามที่ได้รับมอบหมาย

 ข้อ ๕ **กลุ่มงานตรวจสอบ ๓** มีอำนาจหน้าที่ ตรวจสอบ วิเคราะห์ ประเมินผล จัดทำแนวทางการตรวจสอบในหน่วยรับตรวจที่กลุ่มตรวจรับผิดชอบตามแผนการตรวจสอบประจำปี หรือตามที่ได้รับมอบหมาย เพิ่มเติม กำกับดูแล สอบทานการปฎิบัติงานของผู้ตรวจสอบภายในแต่ละกลุ่มงาน จัดเก็บรวบรวมข้อมูล สรุปประเด็นข้อตรวจพบรวมทั้งให้ข้อเสนอแนะ และจัดทำรายงานความคืบหน้าในการปฏิบัติงานตามแผนงานที่กำหนดให้รายงานผลการตรวจสอบ ติดตามผลการตรวจสอบโดย ประสานงานกับหน่วยรับตรวจ และปฎิบัติหน้าที่อื่นตามที่ได้รับมอบหมาย

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ ๒๙ กันยายน พ.ศ.๒๕๕๙

 (ศาสตราจารย์ ดร.สมคิด เลิศไพฑูรย์)

 อธิการบดีมหาวิทยาลัยธรรมศาสตร์